ร้านนี้ตกแแต่งได้แปลกมาก ไม่แน่ใจว่าคอนเซ็ปการตกแต่งคืออะไร
ตรงกลางมีบ่อน้ำขนาดใหญ่ มีเป็ดมีหงส์ว่ายน้ำไปมาให้ดูเพลินตา

ราคาอาหารแพงเพื่อให้สมกับความแกรนด์ของร้าน

อาหารที่ได้ลองมี 3 อย่าง

ปลาสำลีนึ่งซีอิ๊วกระเทียมโทน
ปลาเนื้อนุ่ม ซอสออกเค็ม ๆ ต้องกินกับน้ำจิ้มซีฟู๊ด

แกงส้มชะอมไข่ปลา
น้ำแกงรสจัด แต่ไม่เผ็ดมาก กินกับข้าวสวยร้อน ๆ กำลังดี

กุ้งแชบ๊วยซอสลันตา
เป็นสูตรเฉพาะของร้าน กุ้งทอดราดน้ำยำและมายองเนส
รสชาติแปลกใหม่ แต่โดยรวมแล้วอร่อยดี

ร้านนี้ใครจะมาคือต้องทำใจเรื่องราคามาก่อน 
ถือซะว่ามากินบรรยากาศ ไม่ผิดหวังแน่นอน
